Suggerente summa et inseparabili Trinitate, ego Bego, filius Hugonis de Calmonte, offero et dono ad altare Beati Petri Cluniacensis ordinationem abbatum monasterii Fiaci sive monachorum omnium presentium scilicet et futurorum, ut sit in manu presentis abbatis Cluniacensis et eorum qui post eum venturi sunt, ut ordinent eum secundum regulam Sancti Benedicti, et hoc facto pro redemptione animarum patris mei et matris meæ et omnium parentum meorum, ut sit stabile in perpetuum et sine mendatio et fraude.